CELEX: 32013R1044
Language: el
Date: 2013-10-25 00:00:00
Title: Εκτελεστικός κανονισμός (ΕΕ) αριθ. 1044/2013 της Επιτροπής, της 25ης Οκτωβρίου 2013 , για την τροποποίηση του παραρτήματος IV του κανονισμού (ΕΕ) αριθ. 206/2010 όσον αφορά το υπόδειγμα κτηνιατρικού πιστοποιητικού για τις αποστολές βασιλισσών μελισσών και βασιλισσών αγριομελισσών  Κείμενο που παρουσιάζει ενδιαφέρον για τον ΕΟΧ

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/12
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1044/2013 ΤΗΣ ΕΠΙΤΡΟΠΉΣ
   της 25ης Οκτωβρίου 2013
   για την τροποποίηση του παραρτήματος IV του κανονισμού (ΕΕ) αριθ. 206/2010 όσον αφορά το υπόδειγμα κτηνιατρικού πιστοποιητικού για τις αποστολές βασιλισσών μελισσών και βασιλισσών αγριομελισσών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 2 στοιχείο β) και το άρθρο 19 στοιχείο β),
   Εκτιμώντας τα ακόλουθα:
   
               (1)
            
            
               Η οδηγία 92/65/ΕΟΚ θεσπίζει τους όρους υγειονομικού ελέγχου που διέπουν το εμπόριο και τις εισαγωγές στην Ένωση ζώων, σπέρματος, ωαρίων και εμβρύων που δεν υπόκεινται στις απαιτήσεις υγειονομικού ελέγχου οι οποίες θεσπίζονται στις ειδικές ενωσιακές πράξεις που αναφέρονται στο παράρτημα ΣΤ της εν λόγω οδηγίας.
            
         
               (2)
            
            
               Η βαρροϊκή ακαρίαση (βαρόαση) στις μέλισσες αναφέρεται στο παράρτημα Β της οδηγίας 92/65/ΕΟΚ. Προκαλείται από εκτοπαρασιτικά ακάρεα του γένους Varroa και έχει αναφερθεί παγκοσμίως.
            
         
               (3)
            
            
               Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις κτηνιατρικής πιστοποίησης για την εισαγωγή των αποστολών ορισμένων ζώντων ζώων στην Ένωση. Το μέρος 2 του παραρτήματος IV του κανονισμού (ΕΕ) αριθ. 206/2010 καθορίζει το κτηνιατρικό πιστοποιητικό QUE που πρέπει να χρησιμοποιείται για τις αποστολές βασιλισσών μελισσών και βασιλισσών αγριομελισσών (Apis mellifera και Bombus spp.).
            
         
               (4)
            
            
               Με την εκτελεστική απόφαση 2013/503/ΕΕ της Επιτροπής (3) ορισμένες περιοχές των κρατών μελών αναγνωρίστηκαν ως απαλλαγμένες από τη βαρροϊκή ακαρίαση (βαρόαση). Οι απαιτούμενες για το εμπόριο συμπληρωματικές εγγυήσεις που προβλέπονται στην εν λόγω απόφαση για την προστασία του καθεστώτος των εν λόγω περιοχών ως απαλλαγμένων από τη βαρροϊκή ακαρίαση (βαρόαση) ορίζουν ότι τα κράτη μέλη απαγορεύουν την εισαγωγή αποστολών βασιλισσών μελισσών και των συνοδών τους στην Ένωση, όταν τελικός προορισμός τους είναι περιοχή απαλλαγμένη από τη βαρροϊκή ακαρίαση (βαρόαση).
            
         
               (5)
            
            
               Συνεπώς, το κτηνιατρικό πιστοποιητικό QUE που παρατίθεται στο μέρος 2 του παραρτήματος IV του κανονισμού (ΕΕ) αριθ. 206/2010 θα πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο μέρος 2 του παραρτήματος IV του κανονισμού (ΕΕ) αριθ. 206/2010, το κτηνιατρικό πιστοποιητικό QUE αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Για μεταβατική περίοδο έως τις 30 Μαΐου 2014, επιτρέπεται η εισαγωγή στην Ένωση αποστολών μελισσών που αναφέρονται στο άρθρο 7 παράγραφος 3 στοιχείο α) του κανονισμού (ΕΕ) αριθ. 206/2010 και συνοδεύονται από κτηνιατρικό πιστοποιητικό συμπληρωμένο και υπογεγραμμένο σύμφωνα με το υπόδειγμα QUE που καθορίζεται στο μέρος 2 του παραρτήματος IV του κανονισμού (ΕΕ) αριθ. 206/2010, στη μορφή που είχε πριν από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Οκτωβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 14.9.1992, σ. 54.
   
      (2)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
   
      (3)  Εκτελεστική απόφαση 2013/503/ΕΕ της Επιτροπής, της 11ης Οκτωβρίου 2013, για την αναγνώριση τμημάτων της Ένωσης ως απαλλαγμένων από βαρόαση των μελισσών και για τον καθορισμό συμπληρωματικών εγγυήσεων που απαιτούνται για το εμπόριο στο εσωτερικό της Ένωσης και τις εισαγωγές, για την προστασία του καθεστώτος απαλλαγής από βαρόαση (ΕΕ L 273 της 15.10.2013, σ. 38).
   
      ΠΑΡΑΡΤΗΜΑ
      
         
            «Υπόδειγμα QUE